<classify> Mufti wa Tanzania, Shehe Abubakary Zuberi amesema, si kweli Baraza Kuu la Waislamu Tanzania linaipotosha Serikali.Shehe Mkuu amesema, tuhuma kwamba Bakwata linaipotosha Serikali kwenye suala la sikukuu si za kweli na kwamba, linalotangazwa na baraza hilo ndiyo hali halisi.Sisi hatuipotoshi Serikali, sisi tunaieleza Serikali ilivyo sawa ili iweze kutangaza na kupanga sikukuu. Tunawatangazia Waislamu Eid ni lini, watu wanafunga lini...amesema na kuongeza kwa, Bakwata hawana tatizo kwenye hilo ila wana tatizo la uchumi tu.Ameyasema hayo leo wakati wa Baraza la Eid- Al- Adha kitaifa, Chanika Dar es Salaam.Bakwata haina mwezi wake na haina arafa yake na haina chochote. Bakwata inasimamia yale mambo yenye maslahi na Waislamu na haiwezi kuzungumza kitu ambacho sicho, tutazungumza kile ambacho ndicho...Mwezi haukuandamana haukuandama kweli, umeandama umeandama, hatuwezi kushinikizwa na mtu,ulamaa wapo, mashehe wapo, wenzetu tunaoshirikiana nao Zanzibar wapo, Kenya ipo na nchi nyingine zipo tunashirikiana nao, hatuwezi kusikiliza mtu mwingineamesema.Amesema, wanaosema kwamba Bakwata wanaipotosha Serikali wanataka kulichonganisha baraza na Serikali na kwamba, yanayofanywa na Bakwata sasa ndiyo yaliyofanywa na mashehe miaka ya nyuma.Haya matusi yanayokwenda kwenye Bakwata ni yapi, mnaisema vibaya Bakwata, hamjui kuna Mufti wa Zanzibar, mnaisema vibaya Bakwata hamjui kuna Chief Kadhi Kenya, mnasema vibaya Bakwata hamjui dunia nzima ina nchi nyingi zimeswali eid na sisi leo hapa Tanzania, jamani, uislamu wa namna gani huu, ushehe upi huo wa namna hiyo...  <topic>: KITAIFA 